***Харолд 220511***

**Құдайдың мінажатқа жауап беруінің 4 жолы**

***«О, Әкем, егер Сен қаласаң, осы «тостағанды» Маған жолатпай алып кете гөр. Бірақ Менің емес, Сенің еркің болсын!» (Лұқа 22:42)***

 Сіздің әлеміңіз қирап, құлап жатқанда, сіз әдетте қалай мінажат етесіз? Немесе сіз мінажат етуді мүлде тоқтатып, Құдай сізді тастап кетті, немесе сіздің бар екеніңізді ұмытып кетті деген шешімге келесіз бе? Мен осы мәселе туралы, біздің кеңсеге шынымен зардап жүрген адамдардан келген хаттардың кейбіріне жауап беріп отырғанда біраз ойландым, бірақ олар лотереяны ұтып алу сияқты нәрселер үшін мінажат еткендіктен, және бұндай мінажаттарға жауап алмағандықтан, адамдар Құдайдан бас тартып кетеді. Кейбіреулер тіпті олар сұраған қаржылық бата орындалмай қалғандықтан, немесе денсаулықтарының жағдайы жақсармағандықтан, өз-өзіне қол жұмсау туралы ойланады.

 Иә, сіз олардың істеп жатқаны дұрыс емес деп ойлай аласыз, бірақ бұл адамдар сезінетін ауырсынуды немесе жалғыздықты жоймайды.

 Жетекшілік лауазымдардағы біздер, Киелі кітапта мінажат туралы айтылғандарды адамдарға дұрыс, жеткілікті түрде түсіндіре алмадық па, әлде адамдар тек өздері естігісі келетін нәрсені ести ме? Дұрыс сөз айтып, мінажат етсеңіз, Құдайдан қалағаныңызды ала аласыз деген әсер қалдырдық па?

 Бір белгілі бағушы кісі, кейбір мінажаттардың неге жауапсыз қалатынын түсіндіру үшін басқа біреуден алған формуласы туралы айтып берген еді. Ол былай дейді: «Егер мұқтаждықтың өзі дұрыс емес, қате болса, Құдай: «Жоқ» деп айтады. Уақыты дұрыс болмаса, Құдай: «Ақырын, күте тұр» деп айтады. Егер біз мүлдем қателесіп кетсек, Құдай: «Балам, сен әлі де өсуің керек» дейді, ал егер сіздің сұрағаныңыз дұрыс нәрсе болса, уақыты да дұрыс болып, өзіңіз де әділ, дұрыс адам болсаңыз, Құдай: «Иә!» деп айтады.

 Мінажат - баланың Әкемен қарым-қатынасына негізделген. Пауыл: "Құдай Өзінің рухани Ұлының Рухын жүрегімізге дарытты. Сол Рух бізді: «Абба, Әке!» — деп Құдайға сиындырады." деп түсіндірген еді. Құдайдың баласының жүрегінен шыққан бұл өтініш — мінажат болып табылады! Бұл осындай қарапайым нәрсе. Мінажат - бұл Құдайдан бірдеңе талап ету немесе егер Ол сіздің мұқтаждығыңызға жауап берсе, Құдай мен Оның Патшалығы үшін жасайтын керемет істеріңіз туралы айтып беріп, Онымен мәміле жасасу емес. Мінажат - бұл қарапайым, бала мен әке арасындағы қарым қатынас сияқты, сеніммен Көктегі Әкемізден біздің мұқтаждықтарымызды қанағаттандыруын сұрау.